Geestelike gawes , vrugte van die Gees en talente - www.bybelkennis.co.za
All man by nature desire to know – Aristoteles (Metaphysics)
Die Heilige Gees gee aan elke gelowige ‘n besondere stel geestelike gawes wat gebruik moet word om ander op te bou. God gee aan ons gawes, talente en vermoëns. Maar ons moet tussen gawes, vrugte en talente onderskei.
Geestelike gawes en vrugte van die Gees
Geestelike vrugte is iets wat ons is; geestelike gawes is iets wat ons doen. Elke Christen moet al die vrugte van die Gees (Galasiërs 5:22 – 23) hê, maar geen Christen het al die gawes nie.
Geestelike gawes en talente
Alle mense het talente wat hulle gebruik in hulle werk wat die samelewing mag dien. Christene het ook talente as mense na die beeld van God, maar hulle het ook gawes as God se kinders – God se nuwe skepping. Christene moet dus vasstel hoe hulle talente hulle vir ‘n sekere werk toerus, maar hulle moet ook vasstel hoe hulle gawes hulle toerus vir spesifieke bedienings.
As ons ons geestelike gawes gebruik, moet ons twee probleme vermy:
Dit is nie my gawe nie. Elke gawe wat ons ontvang het, is ook ‘n opdrag wat aan alle Christene gegee is. Almal is nie evangeliste nie, maar almal moet getuig; nie almal is diakens nie, maar almal moet dien. Ons kan nie sê dat omdat dit nie my gawe is ek dit nie hoef te doen nie.
Projeksie van gawes. Hier is eintlik twee maniere waarop dit werk:
Ek voel skuldig, want my gawes is nie so “goed” soos dié van ander nie.
Ander voel skuldig, want hulle nie so passievol soos ek is nie.
Alle gelowiges moet hulle geestelike gawes vasstel en dit dan in die gemeente gebruik.
Tags: Gawes; Talente
by Mitch Kalp · Published 26/09/2016